CELEX: 31981R0481
Language: el
Date: 1981-02-24
Title: Κανονισμός (ΕΟΚ) αριθ. 481/81 τού Συμβουλίου τής 24ης Φεβρουαρίου 1981 περί τροποποιήσεως τών κανονισμών (ΕΟΚ) αριθ. 1893/79, (ΕΟΚ) αριθ. 2592/79 καί (ΕΟΚ) αριθ. 649/80 περί καθορισμού τών κανόνων σύμφωνα μέ τούς οποίους πραγματοποιείται η καταγραφή στήν Ευρωπαϊκή Οικονομική Κοινότητα τών εισαγωγών προϊόντων πετρελαίου

Avis juridique important

|

31981R0481

Κανονισμός (ΕΟΚ) αριθ. 481/81 τού Συμβουλίου τής 24ης Φεβρουαρίου 1981 περί τροποποιήσεως τών κανονισμών (ΕΟΚ) αριθ. 1893/79, (ΕΟΚ) αριθ. 2592/79 καί (ΕΟΚ) αριθ. 649/80 περί καθορισμού τών κανόνων σύμφωνα μέ τούς οποίους πραγματοποιείται η καταγραφή στήν Ευρωπαϊκή Οικονομική Κοινότητα τών εισαγωγών προϊόντων πετρελαίου  

Επίσημη Εφημερίδα αριθ. L 052 της 27/02/1981 σ. 0001 - 0001 Ισπανική ειδική έκδοση: Κεφάλαιο 12 τόμος 4 σ. 0026  Πορτογαλική ειδική έκδοση : Κεφάλαιο 12 τόμος 4 σ. 0026 

ΚΑΝΟΝΙΣΜΟΣ (ΕΟΚ) αριθ. 481/81 ΤΟΥ ΣΥΜΒΟΥΛΙΟΥ της 24ης Φεβρουαρίου 1981 περί τροποποιήσεως των κανονισμών (ΕΟΚ) αριθ. 1893/79, (ΕΟΚ) αριθ. 2592/79 και (ΕΟΚ) αριθ. 649/80 περί καθορισμού των κανόνων σύμφωνα με τους οποίους πραγματοποιείται η  καταγραφή στην Ευρωπαϊκή Οικονομική Κοινότητα των εισαγωγών προϊόντων πετρελαίουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 103,  την πρόταση της Επιτροπής,  Εκτιμώντας:  ότι το Συμβούλιο, με τον κανονισμό (ΕΟΚ) αριθ. 1893/79(1), όπως τροποποιήθηκε τελευταία από τον κανονισμό (ΕΟΚ) αριθ. 3496/80(2), του οποίου η ισχύς λήγει την 28η Φεβρουαρίου 1981, καθιέρωσε την καταγραφή στην Ευρωπαϊκή Οικονομική Κοινότητα των  εισαγωγών αργού πετρελαίου ή/και προϊόντων πετρελαίου- ότι το Συμβούλιο, με τους κανονισμούς (ΕΟΚ) αριθ. 2592/79(3) και (ΕΟΚ) αριθ. 649/80(4), όπως τροποποιήθηκε από τον κανονισμό (ΕΟΚ) αριθ. 3496/80, των οποίων η ισχύς λήγει την 28η Φεβρουαρίου 1981, καθόρισε τους κανόνες σύμφωνα με τους οποίους  πραγματοποιείται η καταγραφή των εισαγωγών αργού πετρελαίου και προϊόντων πετρελαίου που προβλέπεται από τον κανονισμό (ΕΟΚ) αριθ. 1893/79- ότι λόγω της καταστάσεως ανεφοδιασμού είναι σκόπιμη η χωρίς καθυστέρηση πληροφόρηση της Επιτροπής σχετικά με το κόστος ανεφοδιασμού σε αργό πετρέλαιο και προϊόντα πετρελαίου και ότι πρέπει συνεπώς να παραταθεί ο μηχανισμός εποπτείας των εισαγωγών αργού  πετρελαίου ή/και προϊόντων πετρελαίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 5 του κανονισμού (ΕΟΚ) αριθ. 1893/79 και στο άρθρο 8 του κανονισμού (ΕΟΚ) αριθ. 2592/79 η ημερομηνία "28 Φεβρουαρίου 1981" αντικαθίσταται από την ημερομηνία "31 Δεκεμβρίου 1981".  Στο άρθρο 9 του κανονισμού (ΕΟΚ) αριθ. 649/80 η ημερομηνία "28 Φεβρουαρίου 1981" αντικαθίσταται από την ημερομηνία "30 Ιουνίου 1981".   Άρθρο 2  Ο παρών κανονισμός τίθεται σε ισχύ την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από της 1ης Μαρτίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Φεβρουαρίου 1981.  Για το Συμβούλιο Ο Πρόεδρος G. BRAKS  (1) ΕΕ αριθ. L 220 της 30. 8. 1979, σ. 1.  (2) ΕΕ αριθ. L 365 της 31. 12. 1980, σ. 23.  (3) EΕ αριθ. L 297 της 24. 11. 1979, σ. 1.  (4) ΕΕ αριθ. L 73 της 19. 3. 1980, σ. 1.